

ที่ มท ๐๘21.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐3๐๐

 มีนาคม 2๕68

เรื่อง การเพิ่มพื้นที่สีเขียวในเมืองขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 1090 ลงวันที่ 12 มีนาคม 2567

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0821.3/ว 419 ลงวันที่ 29 มกราคม 2568

 ตามที่ กรมส่งเสริมการปกครองท้องถิ่นได้ขอความร่วมมือจังหวัดประชาสัมพันธ์ซักซ้อมแนวทาง
การดำเนินการขององค์กรปกครองส่วนท้องถิ่นเพื่อส่งเสริมการอนุรักษ์และเพิ่มพื้นที่สีเขียวเมืองและชุมชน (Green Area) เพื่อจัดทำฐานข้อมูลทรัพยากรทางบก (พื้นที่สีเขียว) ขององค์กรปกครองส่วนท้องถิ่นอย่างต่อเนื่อง และรณรงค์ส่งเสริมให้องค์กรปกครองส่วนท้องถิ่นปลูกต้นไม้ที่สามารถป้องกันฝุ่นละอองขนาดเล็ก PM2.5 ในพื้นที่สาธารณะหรือพื้นที่อื่นที่เห็นสมควร และรายงานผลการปลูกต้นไม้ให้กรมส่งเสริมการปกครองท้องถิ่นทราบ นั้น

 กรมส่งเสริมการปกครองท้องถิ่นพิจารณาแล้วเห็นว่า เพื่อให้การเพิ่มพื้นที่สีเขียวในเมือง
เกิดความต่อเนื่องและยั่งยืน พร้อมทั้งเป็นการป้องกันและช่วยลดการเกิดฝุ่นละอองขนาดเล็ก PM2.5 และเป็นไปตามตัวชี้วัดในการประเมินส่วนราชการตามมาตรการปรับปรุงประสิทธิภาพในการปฏิบัติราชการ ประจำปีงบประมาณ พ.ศ. 2568 จึงขอความร่วมมือจังหวัดกำชับองค์กรปกครองส่วนท้องถิ่นในพื้นที่ ให้ดำเนินการเพิ่มพื้นที่สีเขียวในเขตเมืองตามแนวทางที่กรมส่งเสริมการปกครองท้องถิ่นกำหนด พร้อมทั้งใช้งานระบบรายงานการเพิ่มพื้นที่สีเขียวเมืองและชุมชน (Green Area) เพื่อจัดทำฐานข้อมูลทรัพยากรทางบก (พื้นที่สีเขียว) ขององค์กรปกครองส่วนท้องถิ่นอย่างต่อเนื่องต่อไป

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองสาธารณสุขและสิ่งแวดล้อมท้องถิ่น

กลุ่มงานทรัพยากรธรรมชาติ

โทร. 02 241 9000 ต่อ 2112

ไปรษณีย์อิเล็กทรอนิกส์ saraban@dla.go.th

ร.อสถ..................................

ผอ.กสส...............................

ผอ.กง.ทช.............................

หน.ฝ....................................

จนท.......................................